ΓΡΑΠΤΗ ΕΡΩΤΗΣΗ P-0408/03

υποβολή: Ari Vatanen (PPE-DE) προς την Επιτροπή

(10 Φεβρουαρίου 2003)

Θέμα: Μεταφορά πετρελαίου εντός της Βαλτικής Θάλασσας

Αυτό το χειμώνα τοπό ελληνική σημαία πετρελαιοφόρο Στεμνίτσα, το οποίο δεν φέρει ενίσχυση για πλεύση σε πάγους, μετέφερε μεταξύ άλλων 110 000 τόνους αργού πετρελαίου από το Πριμόρσκ της Ρωσίας παρά τις δυσχερείς συνθήκες πάγου. Οι φιλανδικές αρχές ήρθαν επανειλημμένως σε επαφή με τις ρωσικές, χωρίς όμως αποτέλεσμα.

Η κατηγορία στην οποία έχει ταξινομηθεί το Στεμνίτσα του επιτρέπει να πλέει σε πάγους μέγιστου πάχους 40 εκατοστών, διότι η πλώρη του είναι ενισχυμένη. Ο νηογνώμων ABS είναι ο ίδιος που προέβη στην ταξινόμηση του πετρελαιοφόρου Prestige, το οποίο ναυάγησε έξω από τις ισπανικές ακτές. Ωστόσο σύμφωνα με Φιλανδούς εμπειρογνώμονες ο νηογνώμων αυτός δεν γνωρίζει τις συνθήκες πάγου στο Φιλανδικό Κόλπο. Παρά τη ενίσχυση της πλώρης του κατά του πάγου το Στεμνίτσα είναι σχεδιασμένο για πλεύσεις σε καλοκαιρινές συνθήκες. Το εξωτερικό του κύτος είναι λεπτότερο από αυτό των σκαφών με μονό κύτος, και μπορεί να διαρραγεί ευκολότερα. Υπόψηλή πίεση δεν θα μπορούσε να αντέξει ούτε το εσωτερικό κύτος.

Η Φιλανδία διαθέτει τηνποδομή για την αντιμετώπιση ατυχημάτων με περίπου 10 000 τόνους πετρελαίου, άρα σε περίπτωση ναυαγίου του εν λόγω σκάφους η καταστροφή θα ήταν τεράστια. Ατύχημα παρόμοιο με αυτό του Prestige θα είχε επιπτώσεις πολύ μεγαλύτερες από αυτές που έπληξαν τις ισπανικές ακτές. Ο όγκος του νερού στον Ατλαντικό είναι πολύ διαφορετικός από αυτόν του Φιλανδικού Κόλπου, το βάθος του οποίου δεν ξεπερνά τα 30 μέτρα.

Το φιλανδικό κράτος δεν μπορεί να εμποδίσει την πλεύση του σκάφους αυτού, η δε Ρωσία μπορεί να εκδίδει ό,τι άδεια θέλει για πλεύση στα δικά της ύδατα. Αν όμως ο νηογνώμων ανακαλούσε την ταξινόμηση του σκάφους, η ασφαλιστική εταιρεία θα αρνείτο να καταβάλει αποζημίωση για τυχόν ζημίες εξαιτίας του πάγου.

Η Βαλτική θα γίνει σύντομα εσωτερική θάλασσα της Ευρωπαϊκής Ένωσης. Στο όνομα των ανησυχούντων πολιτών ερωτώ την Επιτροπή ποια μέτρα προτίθεται να λάβει επειγόντως, για να αποτρέψει μια οικολογική καταστροφή· Πώς θα ληφθείπόψη από την κοινοτική νομοθεσία η καταλληλότητα των σκαφών για πλεύση σε πάγους·

Κοινή απάντησητης κας de Palacio εξ ονόματος της Επιτροπήςστις γραπτές ερωτήσεις E-0384/03, P-0408/03, E-0410/03 και E-0420/03

(14 Μαρτίου 2003)

Η Επιτροπή έχει συνείδηση των δυσκολιών ναυσιπλοΐας στον κόλπο της Φινλανδίας και συμμερίζεται τις ανησυχίες των φινλανδικών αρχών για τους κινδύνους που συνδέονται με τη θαλάσσια μεταφοράδρογονανθράκωνπό χειμερινές συνθήκες.

Η Επιτροπή παρακολούθησε στενά τη διέλευση του πετρελαιοφόρου Stemnitsa προς τον τερματικό σταθμό του Primorski. Μετέφερε στις ρωσικές αρχές τις ανησυχίες της για τις εξαιρετικά δύσκολες συνθήκες στον φινλανδικό κόλπο.

Μετά τις καταστροφές του Erika και του Prestige, η Επιτροπήπενθύμισε επανειλημμένως τους πιεστικούς λόγους που επιβάλλουν την άμεση λήψη όλων των εναρμονισμένων μέτρων πρόληψης νέων καταστροφών στα εσωτερικά ύδατα της Ένωσης, συμπεριλαμβανομένης της Βαλτικής θάλασσας. Στο πλαίσιο της συμφωνίας Ενώσεως — Ρωσίας, πραγματοποιήθηκαν επαφές με τις ρωσικές αρχές με θέμα τηνλοποίηση των μελετώμενων από την ΕΕ μέτρων για την ασφάλεια των θαλάσσιων μεταφορώνδρογονανθράκων, και ιδίως προκειμένου να απαγορευθεί η μεταφορά βαρέος μαζούτ από πετρελαιοφόρα μονού κύτους.

Ωστόσο, πρέπει να σημειωθεί ότι η Ένωση δεν διαθέτει, σε νομικό επίπεδο, αρμοδιότητες ρύθμισης της διέλευσης, από τα διεθνή ύδατα, των πλοίων που μεταφέρουν ενδεχομένως επικίνδυνα φορτία, ακόμη και αν η διέλευση αυτή άπτεται των ακτών κρατών μελών και πραγματοποιείται στις συνθήκες πάγου που επικρατούν τον χειμώνα στη βαλτική θάλασσα.

Αυτός είναι ο λόγος για τον οποίο η Επιτροπή θεωρεί αναγκαία την τροποποίηση του διεθνούς δικαίου της θάλασσας, ώστε να αναζητηθεί μία καλύτερη ισορροπία μεταξύ ελευθερίας ναυσιπλοΐας και συμφερόντων των παράκτιων κρατών, τα οποία καλούνται να προστατεύσουν τις ακτές τους από οικολογικές καταστροφές.

Η Επιτροπή ζήτησε από όλες τις χώρες που γειτνιάζουν με την Ένωση, καθώς και από τους κυριότερους εταίρους της, ενεργότερα μέτρα για τη βελτίωση του διεθνούς νομικού καθεστώτος που διέπει τη ρύπανση που προκαλείται από πλοία. Ζήτησε από όλα τα κράτη μέλη την στήριξή τους για την ενεργό προαγωγή, στα Ηνωμένα Έθνη, στον Διεθνή Ναυτιλιακό Οργανισμό (ΔΝΟ) και στους άλλους αρμόδιους οργανισμούς, της προσαρμογής των διατάξεων του δικαίου της θάλασσας στις νέες απαιτήσεις του 21ου αιώνα όσον αφορά την ασφάλεια στη θάλασσα.

Τέλος, η Επιτροπή θα ήθελε να διευκρινίσει ότι τα άρθρα που εμφανίζονται στον τύπο δεν απηχούν, κατ' ανάγκην, τη θέση της Επιτροπής ούτε, στην προκειμένη περίπτωση, την θέση του διευθύνοντος συμβούλου του Οργανισμού για την Ασφάλεια στη Θάλασσα.

Όσον αφορά το ζήτημα της αξιοπλοΐαςπό συνθήκες πάγου, πρέπει να σημειωθεί ότι δενπάρχουν σχετικές κοινοτικές κανονιστικές διατάξεις και ότι αυτές δεν θα μπορούσαν να καλύπτουν τα διερχόμενα πλοία που δεν προσορμίζονται σε ενωσιακούς λιμένες. Ωστόσο, στο πλαίσιο των ήδη ληφθέντων από την Ένωση μέτρων για την αποφυγή των ατυχημάτων στα οποία εμπλέκονται πετρελαιοφόρα, η οδηγία για την επιτήρηση και τον έλεγχο της θαλάσσιας κυκλοφορίας επιτρέπει στις αρμόδιες αρχές να εμποδίζουν τον απόπλου των πλοίων όταν οι μετεωρολογικές συνθήκες είναι εξαιρετικά δυσμενείς. Η οδηγία προβλέπει επίσης ηυξημένες εξουσίες των κρατών μελών για παρέμβασή τους σε περίπτωση απειλής ατυχήματος ή ρύπανσης.

Η Επιτροπή είναι έτοιμη να στηρίξει πλήρως τις προσπάθειες των φινλανδικών αρχών προκειμένου να επιτευχθεί συμφωνία με τις παράκτιες χώρες του κόλπου της Φινλανδίας, σχετικά με τους κανόνες ασφαλείας που διέπουν την θαλάσσια μεταφοράδρογονανθράκων σε συνθήκες πάγου.